open-index/open-wikipedia-markdown huggingface dataset:
குவிக்சில்வர்

**குவிக்சில்வர்** () என்பது மார்வெல் காமிக்சு நிறுவனத்தால் வெளியிடப்பட்டு அமெரிக்க வரைகதை புத்தகத்தில் தோன்றிய ஒரு கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரம் ஸ்டான் லீ மற்றும் ஜாக் கிர்பி ஆகியோரால் உருவாக்கப்பட்டது.  குவிக்சில்வரின் முதல் தோற்றம் மார்ச் 1964 இல் அன்கேனி எக்ஸ்-மென் #4 இல் இருந்து தோற்றுவிக்கப்பட்டது. இந்த கதாபாத்திரம்  எக்ஸ்-மென் மற்றும் அவென்ஜர்ஸ் போன்ற தொடர்களில் அறிமுகப்படுத்தப்பட்டது. வரலாற்று ரீதியாக அவென்ஜர்ஸ் அணி உறுப்பினராக சித்தரிக்கப்பட்டுள்ளது.

குவிக்சில்வர் அதிக வேகத்தில் நகரும் மனிதனுக்கு அப்பாற்பட்ட  திறனைக் கொண்டுள்ளது. பெரும்பாலான சித்தரிப்புகளில் இவர் ஒரு மனிதனுக்கும் மற்றும் மனிதனுக்கு அப்பாற்பட்ட சக்தி கொண்ட மீநாயகனுக்கும் பிறந்தவனாக சித்தரிக்கப்பட்டுள்ளது. குவிக்சில்வர் பாத்திரம் எக்ஸ் மெனுடன் தொடர்புடைய புனைகதைகளில் எக்ஸ்-மென் அணியின் எதிரியாக அறிமுகப்படுத்தப்பட்டது. பிற்கால கதைகளில் இவர் ஒரு சூப்பர் ஹீரோவாக ஆனார். பெரும்பாலான சித்தரிப்புகளில் ஸ்கார்லட் விட்ச்சின் இரட்டை சகோதரராகவும், மக்னெட்டோவின் மகனாகவும் மற்றும் போலரிஸின் அரை சகோதரராகவும் சித்தரிக்கப்பட்டுள்ளது.

காமிக் புத்தகங்களின் வெள்ளி காலத்தில் அறிமுகமான குவிக்சில்வர் பல தசாப்தங்களாக மார்வெல் தொடர் தொடர்ச்சியில் இடம்பெற்றுள்ளார். இவர் குவிக்சில்வர் என்ற தொடரிலும் மற்றும் அவென்ஜர்ஸ் என்ற மீநாயகன் தொடரிலும் வழக்கமான குழு உறுப்பினராக நடித்தார். 2006 ஆம் ஆண்டில் ஐ.ஜி.என் அவர்களின் "எல்லா நேரத்திலும் சிறந்த 25 எக்ஸ்-மென்" பட்டியலில் குவிக்சில்வர் 23வது இடமும்  மற்றும்  "சிறந்த 50 அவென்ஜர்ஸ்"  பட்டியலில் 44வது இடமும் பிடித்தார்.

இந்த பாத்திரம் திரைப்படம், தொலைக்காட்சி மற்றும் நிகழ்பட ஆட்ட தழுவல்களிலும் தோன்றியுள்ளது. குவிக்சில்வரின் பாத்திரம் இரண்டு தனித்தனி நேரடி திரைப்படங்களில் இரண்டு வெவ்வேறு திரைப்பட நிறுவனங்களால் தழுவப்பட்டுள்ளன. நடிகர் ஆரோன் டெய்லர் ஜான்சன் என்பவர் இந்த கதாபாத்திரத்தை மார்வெல் திரைப் பிரபஞ்சம் உரிமையில் கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015) இல் சிறப்புத் தோற்றத்தில் நடித்தார். மற்றும் நடிகர் இவான் பீட்டர்ஸ் என்பவர் 20ஆம் சென்சுரி பாக்ஸ் உரிமையில் எக்சு-மென்: இடேசு ஒஃப் பியூச்ச ஃபாசுற்று (2014), எக்ஸ்-மென்: அப்போகலிப்ஸ் (2016) எக்ஸ்-மென்: டார்க் பீனிக்ஸ் (2019) மற்றும் சிறப்புத் தோற்றம்  டெட்பூல் 2 (2018) போன்ற திரைப்படங்களில் நடித்துள்ளார்.

## மேற்கோள்கள்

## வெளியிணைப்புகள்
*
*
*Quicksilver (1964)

பகுப்பு:1964 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:வரைகதையை தழுவிய நிகழ்பட ஆட்டங்கள்
பகுப்பு:வரைகதையை தழுவிய இயங்குபடத் தொடர்கள்
பகுப்பு:மார்வெல் வரைகதை திரைப்பட கதாபாத்திரங்கள்
நைனா தேவி (பாடகர்)

**நைனா தேவி** (27 செப்டம்பர் 1917 - 1 நவம்பர் 1993) மேலும் **நைனா ரிப்ஜித் சிங்** என்றும் அழைக்கப்படுபவர், இந்துஸ்தானி பாரம்பரிய இசையின் இந்திய பாடகர் ஆவார். தும்ரி இசையால் மிகவும் பிரபலமான இவர் தாத்ரா மற்றும் கசல் (இசை) பாடியுள்ளார். இவர் அகில இந்திய வானொலியில் இசை தயாரிப்பாளராகவும் பின்னர் தூர்தர்ஷனிலும் இருந்தார். தனது இளம் வயதிலேயே கிர்ஜா சங்கர் சக்ரவர்த்தியிடம் இசை பயிற்சியைத் தொடங்கினார். பின்னர் 1950 களில் ராம்பூர்-சஹாஸ்வான் கரானாவின் உஸ்தாத் முஷ்டாக் உசேன் கான் மற்றும் பெனாரஸ் கரானாவின் ரசூலன் பாய் ஆகியோரிடம் மீண்டும் இசை பயிற்சியைத் தொடங்கினார். கொல்கத்தாவில் ஒரு பிரபுத்துவ குடும்பத்தில் பிறந்த இவர், 16 வயதில் கபூர்தலா மாநில அரச குடும்பத்தில் திருமணம் செய்து கொண்டார். 1949 இல் கணவர் இறந்த பின்னரே இசை நிகழ்ச்சிகளில் பாடத் தொடங்கினார். பின்னர் இவர் டெல்லிக்கு குடிபெயர்ந்தார்.

1974 ஆம் ஆண்டில், இந்திய அரசின்நான்காவது மிக உயர்ந்த கவுரவ விருதானபத்மசிறீ அவருக்கு வழங்கப்பட்டது.

## ஆரம்பகால வாழ்க்கை மற்றும் பயிற்சி
நிலினா சென் (நைனா தேவி) கொல்கத்தாவில் ஒரு பிரபுத்துவ பெங்காலி குடும்பத்தில் பிறந்தவர். இவரது தாத்தா கேசுப் சந்திர சென், தேசியவாத தலைவரும் பிரம்ம சமாஜ இயக்கத்தின் சமூக சீர்திருத்தவாதியும் ஆவார். ஐந்து உடன்பிறப்புகளில் ஒருவரான (சுனித், பினிதா, சாதோனா, நிலினா மற்றும் பிரதீப்), நிலினா அவர்களின் பெற்றோர்களான பேரறிஞர் சரல் சந்திர சென் மற்றும் நிர்மலா (நெல்லி) ஆகியோரிடமிருந்து தாராளமய வளர்ப்பு முறையில் வளர்ந்தார். இவரது மாமா பஞ்சு, இளம் நிலினாவை அங்கர்பலாவின் இசை நிகழ்ச்சிக்கு உள்ளூர் அரங்கிற்கு அழைத்துச் சென்றபோது இவருக்கு இசையில் ஆர்வம் ஏற்பட்டது. அதன்பிறகு, மஸ்ஜித் பாரி தெருவில் உள்ள தனது வீட்டில் அகுர்பாலாவைக் கேட்கச் சென்றார். இறுதியில் பிரபல பாடகரும் ஆசிரியருமான வங்காளத்தில் கயால் பாரம்பரியத்தை புத்துயிர் பெறுவதில் பெயர் பெற்ற கிரிஜா ஷங்கர் சக்ரவர்த்தியிடம் (1885-1948) ஒன்பது ஆண்டுகள் பயிற்சி பெற்றார்.

1934 ஆம் ஆண்டில், தனது 16 வயதில், கபுர்தலா மாநிலத்தைச் சேர்ந்த ராஜா சரஞ்சித் சிங்கின் மூன்றாவது மகனான ரிப்ஜித் சிங் (பி. 1906) என்பவரை மணந்தார். திருமணத்திற்குப் பிறகு இவர் பஞ்சாபில் உள்ள கபுர்தலாவுக்குச் சென்றார். மேலும் இவர் தொடர்ந்து பாட அனுமதிக்கப்படவில்லை. 1949 ஆம் ஆண்டு இவரின் கணவர் இறந்த போது, இவரது வயது 32 ஆகும்.

## தொழில்
1949 இல் கணவர் இறந்த பிறகு, அவர் தில்லிக்கு குடிபெயர்ந்து தனது வாழ்நாள் முழுவதும் தில்லியில் கழித்தார். தில்லியில் கலை புரவலரும் டி.சி.எம் ஸ்ரீராம் குழுமத்தின் லாலா சரத் ராமின் மனைவியுமான சுமித்ரா சரத் ராமுடன் தொடர்பு கொண்டார். பின்னர் தில்லியில் ஒரு சிறிய கலை நிகழ்ச்சியான ஜான்கர் கமிட்டியை நடத்தி வந்தார். இது ஸ்ரீராம் பாரதிய கால கேந்திராவை நிறுவுவதற்கு வழி வகுத்தது. 1952 இல், தேவி அதன் கலை இயக்குநராக இருந்தார். அடுத்த ஆண்டுகளில், தில்லியின் அகில இந்திய வானொலியின் இசை தயாரிப்பாளராகவும், அரசு நடத்தும் தூர்தர்ஷன் தொலைக்காட்சி சேனலுடன் தயாரிப்பாளராகவும் இருந்தார். இதற்கிடையில், தில்லிக்கு வந்தபின், அவர் மீண்டும் தனது இசைப் பயிற்சியைத் தொடங்கினார். முதலில் பாரதிய கலா கேந்திரத்தில் ஆசிரியராக இருந்த ராம்பூர்-சஹாஸ்வான் கரானாவின் டொயன் உஸ்தாத் முஷ்டாக் ஹுசைன் கானிடமும் (இறப்பு: 1964), பின்னர் *தும்ரியின் புராப் ஆங்* பாணியை பெனாரஸ் கரானாவின் ரசூலன் பாயிடமும் கற்றுக் கொண்டார். மேலும் நைனா தேவி என்ற பெயரில் நிகழ்ச்சிகள் நடத்த தொடங்கினார்.

## குறிப்புகள்

பகுப்பு:வங்காள மக்கள்
பகுப்பு:1993 இறப்புகள்
பகுப்பு:1917 பிறப்புகள்
பகுப்பு:பத்மசிறீ விருது பெற்ற கலைத் துறையினர்
நாடக கலாசாரதி

**நாடக கலாசாரதி** *(Nataka Kalasarathy)* ஒவ்வோர் ஆண்டும் நாடக ஆசிரியர் ஒருவருக்கு இந்தியாவின் சென்னையிலுள்ள பார்த்தசாரதி சுவாமி சபா வழங்கும் ஒரு பட்டமாகும். இப்பட்டம்  ஒரு பொன்னாடை, சான்றிதழ் மற்றும் பதக்கம் ஆகியவற்றுடன் ரூபாய் 5000 பணமுடிப்பையும்  கொண்டதாகும் . 
## விருது பெற்றவர்கள்
*2002 சுதாராணி இரகுபதி 
*2003 கே.எசு. நாகராசன் 
*2005 எஸ். வி. சேகர் 
*2006 இராது
*2007 கூத்தபிரான்
*2008 ஒய். ஜி. மகேந்திரன் 
*2009 கிரேசி மோகன்  
*2010 ஏ.ஆர்.சிறீனிவாசன்
*2011 கோவை பாது 
*2012 டி.வி.வரதராசன்
*2014 டி.தி. சுந்தர்ராசன்
* காத்தாடி ராமமூர்த்தி
## மேற்கோள்கள்

பகுப்பு:இந்திய கலை விருதுகள்
ஸ்கார்லட் விட்ச்

**ஸ்கார்லட் விட்ச்** (**சூனியக்காரி**) () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு பெண் மீநாயகன் கதாபாத்திரம் ஆகும். இந்தக் கதாப்பாத்திரத்தை ஸ்டான் லீ மற்றும் ஜாக் கிர்பி ஆகியோர் உருவாக்கினர். இவரின் முதல் தோற்றம் மார்ச் 1964 இல் அன்கேனி எக்ஸ்-மென் #4 இல் இருந்து தோற்றுவிக்கப்பட்டது. இவர் குவிக்சில்வரின் இரட்டை சகோதரியாக சூப்பர்வில்லனாக சித்திரைக்கப்பட்டது. பெரும்பாலான சித்தரிப்புகளில் இவர் ஒரு விகாரி யாகவும் மனிதநேயமற்ற திறன்களுடன் பிறந்தவராகவும் சித்தரிக்கப்படுகிறார், மேலும்  மக்னெட்டோவின் மகளாகவும் கருதப்பட்டார்.

ஸ்கார்லெட் விட்ச் குறிப்பிடப்படாத வழிகளில் யதார்த்தத்தை மாற்றுவதற்கான திறன்களைக் கொண்டவராகவும் மற்றும் ஒரு சக்திவாய்ந்த சூனியக்காரி ஆகும். ஸ்கார்லெட் விட்ச் பின்னர் அவென்ஜர்ஸ் மீநாயகன் அணியின் வழக்கமான உறுப்பினராக சித்தரிக்கப்படுகிறார். இவர் சக மீநாயகன் மற்றும் அணி வீரர் விஷனின் மனைவியும் ஆவார். இவர்களுக்கு தாமஸ் மற்றும் வில்லியம் என்ற இரண்டு மகன்கள் உள்ளனர்.

இவர் பாத்திரம் இயங்குபடம் செய்யப்பட்ட திரைப்படங்கள், தொலைக்காட்சித் தொடர்கள், ஆர்கேட் மற்றும் நிகழ்பட ஆட்டம் மற்றும் மார்வெல் தொடர்பான பிற வணிகப் பொருட்களிலும் சித்தரிக்கப்பட்டார். மார்வெல் திரைப் பிரபஞ்சம் உரிமையில் கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்துள்ளார்.

## திரைப்படங்கள்
* 2014: கேப்டன் அமெரிக்கா: த வின்றர் சோல்யர்
* 2015: அவெஞ்சர்ஸ்: ஏஜ் ஆஃப் அல்ட்ரான்
* 2016: கேப்டன் அமெரிக்கா: சிவில் வார்
* 2018: அவென்ஜ்ர்ஸ் : இன்பினிட்டி வார்
* 2019: அவெஞ்சர்ஸ்: எண்ட்கேம்

## மேற்கோள்கள்

## வெளியிணைப்புகள்
* Scarlet Witch at Marvel.com
* UncannyXmen.net Spotlight on Scarlet Witch

பகுப்பு:1964 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
யுவான்யுவான் தான்

thumb|சான் பிரான்சிஸ்கோ சிட்டி ஹால் முன் யுவான் யுவான் தானின் சுவரொட்டி
thumb|லிலாக்சில் டைவ் செய்த பிறகு யுவான் யுவான் டான்.
**யுவான் யுவான் தான் (Yuan Yuan Tan)** 1977இல் சாங்காயில் பிறந்த இவர் சான் பிரான்சிஸ்கோ பாலேவில் ஒரு முதன்மையான நடனக் கலைஞர் ஆவார். இவர் தனது 11 வயதில் சாங்காய் நடனப் பள்ளியில் நுழைந்தார். ஆரம்பத்தில் இவரின் தந்தை இதை எதிர்த்தார். ஏனெனில் இவர் ஒரு மருத்துவ மருத்துவராக வேண்டும் என்று அவர் விரும்பினார். இருப்பினும், இவரின் தாயார் இவருக்கு மிகவும் ஆதரவாக இருந்தார். இவரது தலைவிதி ஒரு நாணயம் சுண்டுவது மூலம் தீர்மானிக்கப்பட்டது - நாணயம் தலையில் இறங்கியது. யுவான் யுவான் டான் தனது நடன வாழ்க்கையைத் தொடங்கினார்.

## ஆரம்ப ஆண்டுகள்
இவர் சிறு வயதிலேயே பல சர்வதேச விருதுகளை வென்றுள்ளார் முதல் ஜப்பான் சர்வதேச பாலே மற்றும் நவீன நடன போட்டியில் (1993) தங்கப் பதக்கம் மற்றும் நிஜின்ஸ்கி விருது மற்றும் பாரிஸில் நடந்த 5வது சர்வதேச பாலே போட்டியில் (1992) தங்கப் பதக்கம் உட்பட. 18ஆவது வயதில், இவர் சான் பிரான்சிஸ்கோ பாலேவுடன் ஒரு தனி நடனக் கலைஞரானார். இரண்டு ஆண்டுகளுக்குப் பிறகு, 1997ஆம் ஆண்டில், 20ஆவது வயதில், இவர் முதன்மை நடனக் கலைஞராக பதவி உயர்வு பெற்றார். ஒரு பாலே நடனக் கலைஞருக்கான மிக உயர்ந்த பதவியை அடைந்தார். இது வழக்கத்திற்கு மாறாக விரைவான மேல்நோக்கிய பாதையாகும். அந்த காலத்தில் இவர் சான் பிரான்சிஸ்கோ பாலே வரலாற்றில் மிக இளைய முதன்மை நடனக் கலைஞராக இருந்தார்.

இவர் ஒரு நடன நிறுவனத்தை மார்க்யூ என்ற பெயரில் நிறுவினார். இது அதே காலத்தில் சான் பிரான்சிஸ்கோ பாலே உலகிலேயே மிகச் சிறந்த ஒன்றாக கருதப்படுகிறது. இந்நிறுவனம் நடன இயக்குநர் மார்க் மோரிஸின் வார்த்தைகளில், "வட அமெரிக்காவின் சிறந்த நிறுவனம்" எனப்பட்டது.

## மேடை
கெல்கி தோமாசனின் *கிசெல்லே*, *ஸ்வான் லேக்*, *ரோமியோ அண்ட் ஜூலியட்*, *நட்கிராக்கர்*, டோமாசன் / போசோகோவின் *டான்* குயிக்சோட், மோரிஸின் *சில்வியா* மற்றும் லுபோவிட்சின் *ஓதெல்லோ ஆகியவற்றில்* முன்னணி பெண் வேடங்களில் இவர் நடனமாடியுள்ளார். டோமாசனின் தி ஃபிப்த் சீசன், சி-லின், சில்வர் லேடர்ஸ், மற்றும் 7 பார் எய்ட், போசோக்கோவின் மாக்ரிட்டோமேனியா, டாம்ன்ட், மற்றும் ஸ்டடி இன் மோஷன், வீல்டனின் கான்டினூம் மற்றும் குவாட்டர்னரி, மற்றும் வெல்ச்சின் து து ஆகியவற்றில் இவர் பாத்திரங்களை ஏற்று நடனமாடினார். அவரது தொகுப்பில் ஆஷ்டனின் தாஸ் பாஸ் டி டியூக்ஸ், *சி*, தீம் மற்றும் மாறுபாடுகளில் பாலன்சினின் *சிம்பொனி*, கான்செர்டோ பரோக்கோ, *ப்ரோடிகல் சன்*, மற்றும் *அப்பல்லோ, டுவாடோ வித்யூட்* வேர்ட்ஸ் *, ராபின்ஸ்* இன் தி நைட் *,* டான்ஸ் அட் எ கேதரிங் *, மற்றும்* டைபக் *, மகரோவாவின்* பக்விடா ஆகியவையும் அடங்கும் *.*

## நிகழ்ச்சி
*வோக்*, *எஸ்குவேர்* மற்றும் *டாட்லரின்* சீன பதிப்புகளில் இவர் இடம் பெற்றுள்ளார். தற்போது இவர் வான் கிளீஃப் &amp;amp; ஆர்பெல்ஸ் மற்றும் ரோலெக்ஸின் பிளம்பரத் தூதராகவும் உள்ளார். 2013 அக்டோபர் 16, அன்று, டான் டேவிட் எச். கோச் அரங்கத்தில் கிறிஸ்டோபர் வீல்டனின் *கோஸ்ட்ஸ்* மற்றும் *சிண்ட்ரெல்லாவில்* தோன்றினார். அதே ஆண்டு எட்வர்ட் லியாங்கின் *சிம்போனிக்* நடனங்களிலும் தோன்றினார்.

## குறிப்புகள்

## வெளி இணைப்புகள்
*Time Magazine, Asia's Heroes 2004 
*San Francisco Examiner article
*Ms. Yuan Yuan Tan in DanzaBallet: interview with Yukihiko Yoshida 

பகுப்பு:வாழும் மக்கள்
பகுப்பு:1974 பிறப்புகள்
சுவேட்ஸ்மேன்

**சுவ்ர்ட்ஸ்மேன்** (**வாள்வீரன்**) () என்பது மார்வெல் காமிக்ஸ் நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய ஒரு கற்பனை மீநாயகன் கதாப்பாத்திரம் ஆகும். இந்தக் கதாப்பாத்திரத்தை ஸ்டான் லீ மற்றும் டான் ஹெக் ஆகியோர் உருவாக்கினார்கள். சுவ்ர்ட்ஸ்மேனின் முதல் தோற்றம் ஆகஸ்ட் 1965 இல் அவென்ஜர்ஸ் #19 இல் இருந்து தோற்றுவிக்கப்பட்டது. 

இவர் முதன் முதலில் கிளின்ட் பார்டன் மற்றும் அவென்ஜர்ஸ் அணிக்கு எதிரியாக அறிமுகப்படுத்தப்பட்டது. இவரின் பாத்திரம் சில தருணங்களில் சூப்பர் வில்லனாகவும் மற்றும் ஒரு மீநாயகனாகவும் தோன்றியது.

இந்த கதாபாத்திரத்திற்கு உயிர் கொடுக்கும் விதமாக நடிகர் டோனி டால்டன் என்பவர் மார்வெல் திரைப் பிரபஞ்சம் மற்றும் டிஸ்னி+ தொடரான ஹாக்ஐ என்ற தொடரில் நடித்துள்ளார்.

## மேற்கோள்கள்

## வெளியிணைப்புகள்
* Swordsman (Jacques Duquesne) at Marvel.com
* [Swordsman (Jacques Duquesne)](http://marvel.wikia.com/Jacques_Duquesne_(Earth-616)) at Marvel.wikia.com
* [Swordsman (Philip Javert)](http://marvel.wikia.com/Philip_Javert_(Earth-921)) at Marvel.wikia.com

பகுப்பு:1965 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:டான் ஹெக் உருவாக்கிய கதாபாத்திரங்கள்
பகுப்பு:மார்வெல் வரைகதை தொலைக்காட்சி கதாபாத்திரங்கள்
டான் ஹெக்

**டான் ஹெக்** () (ஜனவரி 2, 1929 - பிப்ரவரி 23, 1995) என்பவர் அமெரிக்க நாட்டு வரைகதை கலைஞர் ஆவார். இவர் மார்வெல் காமிக்ஸ் கதாபாத்திரங்களான அயன் மேன் மற்றும் ஆன்ட் மேன் ஆகியவற்றை இணைத்து உருவாக்கியவர் மற்றும் மார்வெல் மீநாயகன் அணி தொடரான சில்வர் ஏஜ் ஒப்பி காமிக் புக்ஸ் என்ற தொடரை 1970 களில் வரைந்துள்ளார். இவர் டிசி காமிக்ஸ் என்ற நிறுவனத்திலும் பணிபுரிந்துள்ளார் என்பது குறிப்பிடத்தக்கது.

## மேற்கோள்கள்

## வெளியிணைப்புகள்
* 

பகுப்பு:1929 பிறப்புகள்
பகுப்பு:1995 இறப்புகள்
பகுப்பு:அமெரிக்க வரைகதை கலைஞர்கள்
பகுப்பு:மார்வெல் வரைகதையாளர்கள்
பகுப்பு:டிசி வரைகதையாளர்கள்
லாரி லிபர்

**லாரி லிபர்** () (பிறப்பு: அக்டோபர் 26, 1931) என்பவர் அமெரிக்க நாட்டு வரைகதை கலைஞர், எழுத்தாளர், பென்சிலர் ஆவார். இவர் மார்வெல் காமிக்ஸ் மீநாயகன்களான அயன் மேன், தோர் மற்றும் ஆன்ட் மேன் ஆகியவற்றின் இணை உருவாக்கியவர் என்பதன் மூலம் அறியப்படும் கலைஞர் ஆனார் மற்றும் மார்வெல் காமிக்ஸின் எழுத்தாளர், ஆசிரியர் மற்றும் வெளியீட்டாளரான ஸ்டான் லீ ஆகியோரின் தம்பி ஆவார்.

## மேற்கோள்கள்

## வெளியிணைப்புகள்
* Larry Lieber 
* Larry Lieber 
* ''Rawhide Kid, The'' (Marvel, 1960 Series)

பகுப்பு:1931 பிறப்புகள்
பகுப்பு:வாழும் மக்கள்
பகுப்பு:அமெரிக்க வரைகதை கலைஞர்கள்
பகுப்பு:மார்வெல் வரைகதையாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:அமெரிக்க யூதர்கள்
இலங்கினி

**இலங்கினி** (Lankini) என்பவள் இந்து புராணங்களில் வரும் ஒரு சக்திவாய்ந்த இராட்சசி ஆவாள். இவளது பெயரின் அர்த்தம் இலங்கையின் கடவுள் என்பதாகும்.  இவளைப் பார்க்கும் எல்லோரும் இலங்கையே பெண்ணாக உருமாறி இருக்கிறது என போற்றுவார்கள். அவளே இலங்கையின் வாசல்களை காக்கும் காவல் தெய்வம் என்றும் கூறுவார்கள்.
 
## பிரம்மாவின் சாபம்
இந்தியாவின் பழங்கால கதைகளின்படி  இலங்கினி பிரம்மாவின் பாதுகாவலர் ஆவார். பிரபஞ்சத்தை உருவாக்கும் பிரம்ம லோகத்தை பாதுகாத்தவள் ஆவாள். பிரம்ம லோகத்தைப் பாதுகாத்தபோது அவளின் பெயர்  சத்யங்கினி ஆகும். இதனால் அவள் கர்வமும், பிடிவாதமும் கொண்டவளாக மாறினாள். இதனால், அவள் கோட்டையில் உள்ள மற்றவர்களை ஏளனமாகவும் அவ மரியாதையுடனும் நடத்தினாள். இது பிரம்மாவிற்கு தெரியவந்தது. பிரம்மா இதனால் மிகுந்த கோபம் கொண்டார். அதன் விளைவாக  சத்யங்கினிக்கு  சாபம் ஒன்றினை வழங்கினார். பிரம்மா  சத்யங்கினி தன் வாழ்நாள் முழுவதும் இராட்சசர்களின் நகரை காவல் காத்திருக்க வேண்டும் என்று சாபமிட்டார். சத்யங்கினி  மிகுந்த மனவருத்தம் அடைந்தாள். தன் தவற்றினை உணர்ந்தாள். அவள் பிரம்மாவிடம் மன்னிப்புக் கோரி மன்றாடினாள். ஆனால் பிரம்மா அவளின் மன்னிப்பை ஏற்கவில்லை. அவள் தனக்கு சாப விமோசனம் அளிக்குமாறு கெஞ்சினாள். அதற்கு அவர் அவளுக்கு  ஒரு வரம்  அளித்தார். அது என்னவென்றால், எப்பொழுது ஒரு குரங்கானது அவளைப் போரிட்டு வெற்றி அடைகிறதோ அப்பொழுதே அவள் சாபத்திலிருந்து விமோசனம் பெறுவாள்  என்பதாகும். இலங்கையைக் காக்கும் பொறுப்பை ஏற்ற சத்யங்கினியின் பெயர் இலங்கினியாகியது. அனுமன் சீதையைத் தேடிச் சென்ற தனது பயணத்தில் முதலில் சுரசையைச் சந்தித்தான். பின்னர் இலங்கினியைச் சந்தித்தான். இலங்கினி அனுமனால் சாப விமோசனம் பெற்ற பின்னர் மீண்டும் பிரம்ம லோகத்திற்குத் திரும்புவதாகவும் புராணங்களில் கூறப்பட்டுள்ளது.

## அனுமனுடன் யுத்தம்
இராமாயண புராணத்தில் சீதை எங்கிருக்கிறார் என்பதைக் கண்டு வர இராமரால் அனுமன் இலங்கைக்கு அனுப்பி வைக்கப்பட்டார். அப்போது, இலங்கையின் வாசலில் இலங்கினி நின்றுகொண்டிருந்தாள். அவள் அனுமனை  வானரமே நீ யார்? இந்த இலங்கைக் கோட்டைக்குள் நுழைவது உன்னால் ஆகாது. நான் இராவணனின் ஆணையின் பேரில் இந்தக் கோட்டையினைக் காத்து வருகிறேன். நீ இங்கு வந்த நோக்கம் என்ன? என வினவினாள். தனது உண்மையான அடையாளத்தைக் கூறினால்,  தாம் பிடிபட்டு விடுவோம் என்பதற்காக அனுமன் பின்வரும் பதிலைக் கூறினார். அனுமன் தான் இலங்கையின் அழகைப்பற்றி கேலி செய்து விட்டதாகவும், தான் கூறியது சரிதானா? இல்லை அந்நகரம் உண்மையிலேயே மிகவும் அழகு வாய்ந்ததா? என்பதை அறிந்து கொள்வதற்காக இங்கு வந்துள்ளதாகவும் கூறினார். ஆனால், உண்மையை அறிந்த  இலங்கினி அனுமனை உள்ளே செல்ல அனுமதிக்கவில்லை. இதனால், அவர்கள் இருவருக்கும் மோதல் ஏற்பட்டது. ஒரு பெண்ணென அறிந்த அனுமன் ஒரு பெண்ணிடத்தில் மிகவும் ஆக்ரோஷமாக நடந்து கொள்ளக்கூடாது என்பதற்காக அவளை இழுத்து இலேசாக தள்ளினார். அப்பொழுது காயமடைந்த இலங்கினி மயக்கமுற்று, சிறிது இரத்தத்துடன் கீழே விழுந்தாள். அப்பொழுது  அவள் அனுமன் பிரம்மன் கூறிய வரத்தை அளிக்க வந்த குரங்கு  என்பதை உணர்ந்து கொண்டாள். அனுமனை வணங்கி மன்னிப்பு வேண்டினாள். அனுமன் அவளுக்கு சாப விமோசனம் அளிக்கிறார். அவளை அங்கு  விட்டு விட்டு செல்கிறார். சாப விமோசனம் பெற்ற இலங்கினி பின் மனமகிழ்ச்சியுடன் வாழ்கிறாள்.

## மேற்கோள்கள்

பகுப்பு:இராமாயணக் கதைமாந்தர்கள்
ஹெர்குலிஸ் (வரைகதை)

**ஹெர்குலஸ்** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ஸ்டான் லீ மற்றும் ஜாக் கிர்பி ஆகியோர் உருவாக்கியுள்ளனர். இவரின் முதல் தோற்றம் பிப்ரவரி 2009 இல் *மர்மத்திற்குள் பயணம்* #1 இல் இருந்து தோற்றுவிக்கப்பட்டது. வரைகதை புத்தகத்தின் வெள்ளி யுகத்தில் அறிமுகமான இந்த பாத்திரம் கிரேக்க புராணங்களின் தோன்றிய ஹெராக்கிள்ஸை அடிப்படையாகக் கொண்டது. 2012 இல் "சிறந்த 50 அவென்ஜர்ஸ்" பட்டியலில் 21 வது இடமும் பெற்றார்.

## மேற்கோள்கள்

## வெளியிணைப்புகள்
* 
* 
* GREEK WEEK Part I -Pak & Van Lente talk Hercules's Past
* GREEK WEEK Part II- "Hulk vs. Hercules: When Titans Clash"
* GREEK WEEK Part III: Artist Rafa Sandoval
* Love, Olympian Style: Pak & Van Lente talk "Incredible Hercules"

பகுப்பு:1965 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜாக் கிர்பி உருவாக்கிய கதாபாத்திரங்கள்
திமேயோ வினை

**திமேயோ வினை** *(DeMayo reaction)* என்பது ஒரு ஒளிவேதியியல் வினையாகும். இவ்வினையில் 1,3-டைகீட்டோனின் ஈனால் ஓர் ஆல்க்கீன் இனச் சேர்மத்துடன் அல்லது C=C இரட்டைப் பிணைப்பு கொண்ட மற்றொரு இனச் சேர்மத்துடன் வினைபுரிந்து  வளையபியூட்டேன் வளையம் உருவாகிறது. இவ்வளையம் ஆல்டால் வினைக்கு முன் வினைக்கு  உட்பட்டு 1,5-டைகீட்டோன் உருவாகிறது :. 

டைகீட்டோனின் இரண்டு கார்பனைல் குழுக்களுக்கு இடையில் C=C இரட்டைப் பிணைப்பிலுள்ள இரண்டு கார்பன் அணுக்களைச் சேர்ப்பது இவ்வினையின் நிகர விளைவாகும். 

ஒரு மூலக்கூறின் இரண்டு பகுதிகளைச் சேர்ப்பதற்காக ஒப்பீட்டளவில் தேர்ந்தெடுக்கப்பட்ட ஒரு வழியாகவும், 1,3-டைகீட்டோனை தொகுப்பு வினை மூலம் 1,5-டைகீட்டோனாக மாற்ற உதவும் வழி முறையாகவும் இவ்வினை தொகுப்பில் பயனுள்ளதாக இருக்கிறது. [2+2] வளையக் கூட்டு வினை வினையின் முதல் பகுதியாகும். உறுதிப்படுத்தும் ஆல்டால் பிளவின் முன்வினைக்கு வளையபியூட்டேன் வளையத்தின் நிலைப்புத்தன்மையற்ற காரணம் சாதகமாகிறது.
 
## மேற்கோள்கள்

பகுப்பு:பெயர் வினைகள்
பகுப்பு:கரிம வேதி வினைகள்
மகளிர் புற்றுநோயியல்

**மகளிர் புற்றுநோயியல்** *(Gynecologic oncology)* என்பது பெண்களின் இனப்பெருக்க அமைப்பில் உண்டாகும் புற்றுநோய் கட்டிகளை மையமாகக் கொண்ட ஒரு சிறப்பு மருத்துவத் துறையாகும். சூல்பைப் புற்றுநோய்,  கருப்பை புற்றுநோய், யோனி புற்றுநோய், கர்ப்பப்பை வாய்ப் புற்றுநோய் மற்றும் கருவாய் புற்றுநோய் போன்றவை இத்துறையில் ஆராயப்படும் புற்றுநோய் வகைகள் ஆகும். இத்தகைய புற்றுநோய்களைக் கண்டறியவும் சிகிச்சையளிக்கவும் இத்துறை வல்லுநர்கள் விரிவான சிறப்புப் பயிற்சிகளைப் பெற்றிருப்பர்.  
 
அமெரிக்க ஐக்கிய நாடுகளில் ஆண்டுதோறும் 82,000 பெண்கள் மகளிர் புற்றுநோயால் பாதிக்கப்படுகிறார்கள். 2013 ஆம் ஆண்டில் மட்டும் 91,730 பேர் இப்புற்று நோயினால் பாதிக்கப்பட்டார்கள் என கண்டறியப்பட்டது. . மகளிர் மருத்துவ புற்றுநோயியல் சங்கம் மற்றும் ஐரோப்பிய மகளிர் மருத்துவப் புற்றுநோயியல் சங்கம் போன்ற அமைப்புகள் மகளிர் புற்றுநோயாளிகளுக்கான தொழில்முறை அமைப்புகளாகும். மகளிர் புற்றுநோயியல் குழுவில் மகளிர் புற்றுநோயியல் நிபுணர்களும், மகளிர் புற்றுநோய்களைக் கையாளும் பிற மருத்துவ நிபுணர்களும் அடங்கியிருப்பர். மகளிர் புற்றுநோய்க்கான அறக்கட்டளை என்பது அமெரிக்காவின் மிகமுக்கியமான ஓர் அமைப்பாகும். இவ்வமைப்பு புற்று நோய்க்கான விழிப்புணர்வு மற்றும் ஆராய்ச்சிக்கான  நிதியை வழங்குகிறது.  மேலும் மகளிர் புற்றுநோய்களைப் பற்றிய கல்வித் திட்டங்களையும் அதற்கு தேவையானப்  இதரபொருட்களையும் வழங்குகிறது.

மகளிர் புற்றுநோயால் பாதிக்கப்பட்ட பெண்கள் தரமான புற்றுநோய் மையங்களில் பெறுகின்ற சிகிச்சையைக்காட்டிலும் இத்தகைய சிறப்பு மையங்களில் சிகிச்சை பெற்று  நீண்ட நாள் வாழ்கிறார்கள் என்பதை நிருபிக்க குறைந்த அளவு சான்றுகளே உள்ளன . 9000 எண்ணிக்கைக்கும் மேற்பட்ட பெண்களை இணைத்து மேற்கொள்ளப்பட்ட மூன்று ஆய்வுகளின் முடிவு சிறப்பு மகளிர் புற்றுநோய் சிகிச்சை மையங்கள் பொது அல்லது சமூக மருத்துவமனைகளுடன் ஒப்பிடும்போது கருப்பை புற்றுநோயால் பாதிக்கப்பட்ட பெண்களின் வாழ்க்கையை நீடிக்கக்கூடும் என்று பரிந்துரைத்தது. மேலும் 50000 பெண்களிடம் நடத்தப்பட்ட மற்றொரு ஆய்வில் சமூகம் அல்லது பொது மருத்துவமனைகளில் சிகிச்சை பெற்றவர்களுடன் ஒப்பிடும்போது கற்பித்தல் மையங்கள் அல்லது சிறப்பு புற்றுநோய் மையங்களில் சிகிச்சைப் பெற்ற பெண்களின் வாழ்க்கை  நீடித்துள்ளதாக கண்டறியப்பட்டது.

## மேற்கோள்கள்

## புற இணைப்புகள்
* Foundation for Women's Cancer
* British Gynaecological Cancer Society
* British Gynaecological Cancer Society Meeting 2012 

பகுப்பு:மகளிர் நலவாழ்வு
பகுப்பு:பெண்கள் மருத்துவம்
அல்போன்சா ஆங்கில வழிக்கல்வி மேல்நிலைப் பள்ளி, நாகர்கோவில்

அல்போன்சா ஆங்கில வழிக்கல்வி மேல்நிலைப்பள்ளி (**Alphonsa Matriculation Higher Secondary School**) அல்போன்சா நகர், நாகர்கோவில், தமிழ்நாடு.

1990 இல் இப்பள்ளி தொடங்கப்பட்டது. இந்தப் பள்ளியை சிரோ-மலபார் கத்தோலிக்க மறைமாவட்டம்]], தக்கலை நடத்துகிறது. ஆயர் ஜார்சு ராஜேந்திரன் நிர்வாகத்தின் தலைவராக உள்ளார். பள்ளியில் மழலையர் பள்ளி முதல் 12 ஆம் வகுப்பு வரை வகுப்புகள் உள்ளன.

## மேற்கோள்கள்

பகுப்பு:கன்னியாகுமரி மாவட்டத்திலுள்ள ஆங்கிலவழிப் பள்ளிகள்
பகுப்பு:கன்னியாகுமரி மாவட்டத்திலுள்ள தனியார் பள்ளிகள்
பிளாக் விடோவ் (திரைப்படம்)

**பிளாக் விடோவ்** () என்பது 2021 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். மார்வெல் காமிக்ஸ் வரைகதையான பிளாக் விடோவ் என்ற பாத்திரத்தை மையமாக வைத்து மார்வெல் ஸ்டுடியோ என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் நிறுவனம் மூலம் உலகம் முழுவதும் விநியோகம் செய்யப்பட்டது.

இந்தத் திரைப்படத்தை எரிக் பியர்சன் என்பவர் திரைக்கதை எழுத, கேட் சோட்லண்ட் இயக்கியுள்ளனர். இந்த திரைப்படத்தில் ஸ்கார்லெட் ஜோஹான்சன், புளோரன்சு புயூ, டேவிட் கார்பர், பாக்பென்லே, ஓல்கா குரிலென்கோ, வில்லியம் கேர்ட், ரே வின்ஸ்டோன், ரேச்சல் வய்ஸ் ஆகியோர் நடித்துள்ளனர். இது 2016 ஆம் ஆண்டில் வெளியான கேப்டன் அமெரிக்கா: சிவில் வார் திரைப்படத்திற்கு பிறகு அமைக்கப்பட்ட பிளாக் விடோவ்வின் கடந்த காலத்தை பற்றிய கதை

பிளாக் விடோவ் படம் ஐக்கிய அமெரிக்காவில் ஜூலை 9, 2021 அன்று திரையரங்குகளிலும் மற்றும் டிஸ்னி+ மூலமும் ஆம் ஆண்டு வெளியானது. இது மார்வெல் திரைப் பிரபஞ்சத்தின் நான்காம் கட்டத்தில் முதல் படமாக உருவாக்கப்பட்டுள்ளது.

## கதை சுருக்கம்
கேப்டன் அமெரிக்காவின் நிகழ்வுகளைத் தொடர்ந்து: உள்நாட்டுப் போர் (2016) நடாஷா ரோமனோஃப் தனியாக இருப்பதைக் காண்கிறார் மற்றும் அவரது கடந்த கால உறவுகளுடன் ஒரு ஆபத்தான சதியை எதிர்கொள்ள நிர்ப்பந்திக்கப்பட்டார். அவளை வீழ்த்துவதற்கு எதுவும் நிறுத்தாத ஒரு சக்தியால் பின்தொடரப்படும் ரோமனோஃப், ஒரு உளவாளியாக தனது வரலாற்றையும், அவள் ஒரு அவென்ஜராக ஆவதற்கு நீண்ட காலத்திற்கு முன்பே விட்டுச் சென்ற உடைந்த உறவுகளையும் சமாளிக்க வேண்டும்.

## நடிகர்கள்
* ஸ்கார்லெட் ஜோஹான்சன் - நடாஷா ரோமானோப் / பிளாக் விடோவ்
** ஒரு அவென்ஜர், கேஜிபியின் உயர் பயிற்சி பெற்ற வர் மற்றும் ஷீல்ட் இன் முன்னாள் உளவாளி. இவரின் சிறு வயது கதாபாத்திரத்தில் நடிகை மில்லா ஜோவோவிச் என்பவர் நடித்துள்ளார்.
* புளோரன்சு புயூ - யெலெனா பெலோவா / பிளாக் விடோவ்
** நடாஷாவின் சகோதரி, பிளாக் விடோவ்க்கான சிறப்பு பயிற்சி பெற்றவர்.
* டேவிட் கார்பர் - அலெக்ஸி ஷோஸ்டகோவ் / ரெட் கார்டியன்
** ரஷியன் நாட்டு சிறந்த சிப்பாய் மற்றும் நடாஷா மற்றும் யெலெனாவின் தந்தை.
* பாக்பென்லே - ரிக் மேசன்
* வில்லியம் கேர்ட் - தண்டர்போல்ட் ரோஸ்
* ஓல்கா குரிலென்கோ
* ரே வின்ஸ்டோன் - ட்ரேகோவ்: சிவப்பு அறையின் தலைவர்
* ரேச்சல் வய்ஸ் - மெலினா வோஸ்டோகாப் / பிளாக் விடோவ் 
** பயிற்சி பெற்ற ஒரு உளவாளி, நடாஷா மற்றும் யெலெனாவின் தாய்.

## மேற்கோள்கள்

## வெளி இணைப்புகள்
* 

பகுப்பு:2021 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:சண்டைத் திரைப்படங்கள்
பகுப்பு:பரபரப்பூட்டும் திரைப்படங்கள்
பகுப்பு:உளவு திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:அமெரிக்க முப்பரிமாணத் திரைப்படங்கள்
பகுப்பு:மார்வெல் திரைப் பிரபஞ்சம்: நான்காம் கட்டம்
பகுப்பு:தொடர் திரைப்படங்கள்
பகுப்பு:திரைப்படத்துறையில் கோவிட்-19 தொற்றுநோயின் தாக்கம்
ஆர்சனியோசிடரைட்டு

**ஆர்சனியோசிடரைட்டு** *(Arseniosiderite)* என்பது Ca2Fe3+3(AsO4)3O2·3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒர் அரியவகை ஆர்சனேட்டு கனிமமான இது சிகோரோடைட்டு அல்லது ஆர்சனோபைரைட்டு போன்ற ஆர்சனிக்கை கொண்டுள்ள கனிமங்களின் ஆக்சிசனேற்ற வினையினால் உருவாகிறது. 
  
பியூதாண்டைட்டு, கார்மினைட்டு, துசெர்டைட்டு, பார்மாகோலைட்டு, பிட்டிசைட்டு, அடமைட்டு, எரித்ரைட்டு போன்ற கனிமங்களுடன் சேர்ந்து ஆர்சனியோசிடரைட்டு தோன்றுகிறது. கனிமத்தின் பெயரிலிருந்தே இதன் உட்கூறுகளாக ஆர்சனிக்கும் இரும்பும் உள்ளன என்பதை அரிய முடியும். கிரேக்க மொழியில் சிடரோசு என்ற சொல்லின் பொருள் இரும்பாகும். 

பன்னாட்டு கனிமவியலாளர் சங்கம் ஆர்சனியோசிடரைட்டு கனிமத்தை Assd என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:ஆர்சனேட்டு கனிமங்கள்
பகுப்பு:ஒற்றைச்சரிவச்சுக் கனிமங்கள்
விஷன்

**விஷன்** () என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ராய் தாமஸ், ஸ்டான் லீ, ஜான் புஸ்ஸெமா ஆகியோரால் உருவாக்கப்பட்டது. இவரின் முதல் தோற்றம் அக்டோபர் 1968 இல் அவென்ஜர்ஸ் #57 இல் இருந்து தோற்றுவிக்கப்பட்டது. இதே பெயரில் டைம்லி காமிக்ஸ் பாத்திரத்தை அடிப்படையாகக்கொண்டது.

மார்வெல் திரைப் பிரபஞ்சம் உரிமையில் அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018). போன்ற திரைப்படங்களில் நடிகர் பவுல் பெட்டனி என்பவர் நடித்துள்ளார்..

## திரைப்படங்கள்
* 2015: அவெஞ்சர்ஸ்: ஏஜ் ஆஃப் அல்ட்ரான்
* 2016: கேப்டன் அமெரிக்கா: சிவில் வார்  
* 2018: அவென்ஜ்ர்ஸ் : இன்பினிட்டி வார்

## மேற்கோள்கள்

## வெளியிணைப்புகள்
* Vision at Marvel.com
* Greg Theakston at Grand Comics Database: ''Marvel Mystery Comics'' #13
* Jess Nevins' "Pulp and Adventure Heroes of the Pre-War Years": The Golden Age Vision
* ''The Invaders'' profile on the Golden Age Vision
* The Vision

பகுப்பு:1968 வரைகதை கதாபாத்திரங்கள்
பகுப்பு:மார்வெல் வரைகதை மீநாயகன்கள்
பகுப்பு:அமெரிக்க மீநாயகன்கள்
பகுப்பு:ஸ்டான் லீ உருவாக்கிய கதாபாத்திரங்கள்
பகுப்பு:ஜான் புஸ்செமா உருவாக்கிய கதாபாத்திரங்கள்
பகுப்பு:ரோய் தாமசு உருவாக்கிய கதாபாத்திரங்கள்
பகுப்பு:மீநாயகன் திரைப்பட கதாபாத்திரங்கள்
பகுப்பு:மார்வெல் வரைகதை திரைப்பட கதாபாத்திரங்கள்
ஒசியன் ஆசன்

**அடோல்ஃப் ஒசியன் ஆசன்** (Adolf Ossian Aschan) பின்லாந்து நாட்டைச் சேர்ந்த வேதியியலாளர் மற்றும் ஓர் அரசியல்வாதியாவார். இந்நாட்டின் தலைநகரான எல்சிங்கி நகரத்தில் 1860 ஆம் ஆண்டு மே மாதம் 16 அன்று இவர் பிறந்தார். 1910 முதல் 1911 வரை இரண்டு ஆண்டுகள் பின்லாந்து நாட்டின் நாடாளுமன்ற உறுப்பினராக இருந்தார்.  பின்லாந்து நாட்டு சுவீடிய மக்கள் கட்சியை ஒசியன் ஆசன் பிரதிநிதித்துவப்படுத்தினார். 1908 ஆம் ஆண்டு முதல் 1927 ஆம் ஆண்டு வரை எல்சிங்கி பல்கலைக்கழகத்தில் வேதியியல் பேராசிரியராகவும் ஒசியன் ஆசன் பணியாற்றினார். 1939 ஆம் ஆண்டு பிப்ரவரி மாதம் 25 அன்று இவர் காலமானார். 

## மேற்கோள்கள்
 

## வெளி இணைப்புகள்
* 

பகுப்பு:1860 பிறப்புகள்
பகுப்பு:1939 இறப்புகள்
பகுப்பு:வேதியியலாளர்கள்
பகுப்பு:பின்லாந்தின் அரசியல்வாதிகள்
பென்சோகுவானமைன்

**பென்சோகுவானமைன்** *(Benzoguanamine)* என்பது (CNH2)2(CC6H5)N3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெலமீன் சேர்மத்துடன் இச்சேர்மம் தொடர்பு கொண்டுள்ளது. ஆனால் அதிலுள்ள ஓர் அமினோ குழு பீனைல் குழுவால் இடப்பெயர்ச்சி செய்யப்பட்டிருக்கும். மெலமீன் பிசின்கள் தயாரிப்பில் பென்சோகுவானமைன் பயன்படுத்தப்படுகிறது. மெலமீனைப் போல அல்லாமல் இது ஒரு குறுக்கிணைப்பி அல்ல. பென்சோ முன்னொட்டு வரலாற்றுடன் தொடர்பு கொண்டதாகும். இச்சேர்மத்தில் பென்சோ குழு இடம்பெறவில்லை ஆனால் பீனைல் குழு இடம்பெற்றுள்ளது. அசிட்டோகுவானமைன் சேர்மம் பென்சோகுவானமைனுடன் நெருங்கிய தொடர்பு கொண்டுள்ளது .
சயனோகுவானிடினுடன் பென்சோநைட்ரைலைச் சேர்த்து ஒடுக்குதல் வினைக்கு உட்படுத்தினால் பென்சோகுவானமைன் தயாரிக்க முடியும்
:(H2N)2C=NCN  +  PhCN   →  (CNH2)2(CPh)N3
## பாதுகாப்பு
எலிகளுக்கு வாய்வழியாக கொடுக்கப்படும்போது பென்சோகுவானமைனின் உயிர் கொல்லும் அளவு கிலோகிராமுக்கு 1470 மி.கி ஆகும். 
## மேற்கோள்கள்

பகுப்பு:டிரையசீன்கள்
பகுப்பு:பல்லின வளையச் சேர்மங்கள்
காயத்ரி கிரீசு

**காயத்ரி கிரீசு** *(Gayathri Girish)* என்பவர் ஒரு சிறந்த கருநாடக இசை பாடகராவார்.  கருநாடக இசைப்பாடகர்கள் வைகல் ஞானசுகந்தன் மற்றும் டி. என். சேசகோபாலன் ஆகியோரிடம் காயத்ரி சீடராக இருந்தார்.  குழந்தை கலைஞராக 1986 ஆம் ஆண்டில் தனது முதல் இசை நிகழ்ச்சியை இவர் வழங்கினார். மேலும் 2009 ஆம் ஆண்டில்  தமிழகஅரசு காயத்ரிக்கு கலைமாமணி விருது வழங்கிச் சிறப்பித்தது,
## மேற்கோள்கள்

## புற இணைப்புகள்
*Gayathri Girish Blog
*Gayathri Girish Website
*All set for the season 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:கருநாடக இசைப் பாடகர்கள்
பகுப்பு:கலைமாமணி விருது பெற்றவர்கள்
நடாலியா போன்ஸ் தி லியோன்

thumb|250x250px| மே 2018 இல் இஸ்ரேலில் நடந்த மாஷாவின் 30 வது சர்வதேச பெண்கள் முன்னணி மாநாட்டில் நடாலியா போன்ஸ் தி லியோன்
thumb|2017 ஆம் ஆண்டு மார்ச் 29 ஆம் தேதி வாஷிங்டன் டி.சி.யில் உள்ள அமெரிக்க வெளியுறவுத்துறையில் நடைபெற்ற விழாவின் போது கொலம்பியாவைச் சேர்ந்த சர்வதேச வீரதீரப் பெண் என்ற விருது பெற்ற நடாலியா போன்ஸ் தி லியோன் கருத்துக்களை வழங்கினார்.
**நடாலியா போன்ஸ் தி லியோன் (Natalia Ponce de León)**  (பிறப்பு: 1980 ஆகத்து 8) இவர் போகோட்டாவில் பிறந்த கொலம்பிய பெண் ஆவார். தனது நாட்டில் அமிலத் தாக்குதல்களில் ஈடுபடுவோரை குறிவைத்து ஒரு சட்டத்திற்காக வெற்றிகரமாக பிரச்சாரம் செய்தவர். இவரும் ஒரு அமிலத்தாக்குதலிம் பாதிக்கப்பட்டு உயிர் பிழைத்தவர் ஆவார். 2016ஆம் ஆண்டில், இவர் பிபிசியின் 100 பெண்களில் ஒருவராக பட்டியலிடப்பட்டார். இவர்  கொலம்பியாவின் போகோட்டாவில் உள்ள பொலிடிக்னிகோ கிரான்கொலம்பியானோ பல்கலைக்கழகத்தில் திரைப்பட ஆய்வுகளில் இளங்கலை பட்டம் பெற்றார்.

## தாக்குதல்
போன்ஸ் தி லியோன்,  லண்டனில் சிறிது காலம் வாழ்ந்த பின்னர் போகோடாவிற்கு திரும்பி வந்தார். அங்கு இவர் ஆங்கிலம் படித்து உணவக பணியாளராக பணிபுரிந்தார். கொலம்பியா திரும்பி வந்ததும், தனது தாயுடன் வேலை செய்யத் தொடங்கினார். பள்ளி சீருடைகள் தயாரித்தார். இவர் எதிர்பாராத விதமாக ஜொனாதன் வேகா என்பவனால் தாக்கப்பட்டார். இவர் 2014 மார்ச் 27, அன்று  சாண்டா பார்பராவில் உள்ள தனது தாயைப் பார்க்கச் செல்லும்போது முகத்திலும் உடலிலும் ஒரு லிட்டர் சல்பூரிக் அமிலத்தை வீசினான். முன்னாள் பக்கத்துவிட்டைச் சேர்ந்த  வேகா, போன்ஸ் தி லியோன் மீது  "தொந்திரவு" கொடுத்து வந்ததாகவும், இவர் ஒரு உறவுக்கான திட்டத்தை நிராகரித்த பின்னர் இவருக்கு எதிராக மரண அச்சுறுத்தல்களைச் செய்ததாகவும் தெரிவிக்கப்பட்டது.  அமிலத் தாக்குதலின் விளைவாக இவரது உடல் 24 சதவீதம் கடுமையாக பாதிக்கப்பட்டது.  தாக்குதலுக்குப் பின்னர் போன்ஸ் தி லியோன் தனது முகம் மற்றும் உடலில் 37 புனரமைப்பு அறுவை சிகிச்சைகளை மேற்கொண்டார்.

## புதிய சட்டம்
இவரது வழக்கு தனிப்பட்ட சம்பவம் அல்ல. தாக்குதல் நடைபெறுவதற்கு மூன்று ஆண்டுகளுக்கு முன்னர், கொலம்பியா உலகில் தனிநபர் அமில தாக்குதல்களின் மிக உயர்ந்த விகிதங்களில் ஒன்றாகும். இருப்பினும், இவரது தாக்குதலுக்குப் பின்னர் சில மாதங்களில் போன்ஸ் டி லியோனின் பிரச்சாரம் தொடங்கும் வரை ஒரு பயனுள்ள சட்டம் நடைமுறையில் இல்லை.

இவரது தக்குதலுக்குப் பிறகான புதிய சட்டம், அமில தாக்குதல்களை ஒரு குறிப்பிட்ட குற்றமாக வரையறுத்து. தண்டனை பெற்ற குற்றவாளிகளுக்கு அதிகபட்ச தண்டனையை 50 ஆண்டுகள் வரை அதிகரிக்கிறது. பாதிக்கப்பட்டவர்களுக்கு மறுசீரமைப்பு அறுவை சிகிச்சை மற்றும் உளவியல் சிகிச்சை உள்ளிட்ட சிறந்த மருத்துவ சேவைகளை வழங்குவதையும் இந்த சட்டம் நோக்கமாகக் கொண்டுள்ளது. புதிய சட்டம் எதிர்கால தாக்குதல்களுக்கு தடையாக செயல்படும் என்று போன்ஸ் தி லியோன் நம்பிக்கை தெரிவித்தார்.

## ஊடகப் பரப்புரை
போன்ஸ் தி லியோன் தனது பிரச்சாரத்தின் போது ஒரு பாதுகாப்பு முகமூடியுடனே பொது வெளியில்  பேசினார். இவரது கதையைச் சொல்லும் எல் ரெனாசிமியான்டோ தி நடாலியா போன்ஸ் தி லியோன் (நடாலியா போன்ஸ் தி லியோனின் மறுபிறப்பு) என்ற புத்தகம் 2015 ஏப்ரலில்  வெளியிடப்பட்டபோது இவர் தனது  முகத்தைக் காட்ட முடிவு செய்தார்.

## குறிப்புகள்

பகுப்பு:1980கள் பிறப்புகள்
பகுப்பு:வாழும் மக்கள்
என்95 முகமூடி

வலது|thumb|200x200px| N95 மாஸ்க்
ஒரு **N95 மாஸ்க்** அல்லது **N95 சுவாசக் கருவி** என்பது N95 NIOSH காற்று வடிகட்டுதல் மதிப்பீட்டை பூர்த்தி செய்யும் ஒரு துகள் வடிகட்டியைக் கொண்ட ஒரு  சுவாசக் கருவியாகும், அதாவது இது குறைந்தது 95% காற்றின் வழி பரவும் துகள்களை வடிகட்டுகிறது, ஆனால் எண்ணெய் போன்ற பொருட்களை வடிகட்டாது. இது மிகவும் பொதுவான துகள்  போன்ற பொருட்களை வடிகட்டும் முகக்கவச சுவாசக் கருவியாகும்.  இந்த வகையான சுவாசக் கருவி துகள்களிலிடமிருந்து நம்மைப் பாதுகாக்கிறது, ஆனால் வாயுக்கள் அல்லது நீராவி போன்றவற்றினை வடிகட்ட இயலாது. 

## சான்றுகள்

பகுப்பு:மருத்துவம்
கேட் சோட்லண்ட்

**கேட் சோட்லண்ட்** (10 ஆகத்து 1968) என்பவர் ஆஸ்திரேலிய நாட்டுத் திரைப்பட மற்றும் தொலைக்காட்சி எழுத்தாளர் மற்றும் இயக்குநர் ஆவார். சோமர்சால்ட் (2004), லோர் (2012) மற்றும் பெர்லின் சின்றோமே (2017) ஆகிய திரைப்படங்களை இயக்கியதன் மூலம் அறியப்படும் இயக்குநர் ஆவார்.

## ஆரம்ப கால வாழ்க்கை
சோட்லண்ட் 10 ஆகத்து 1968 இல் டெமோரா, நியூ சவுத் வேல்ஸ், நியூ சவுத் வேல்ஸ், ஆஸ்திரேலியாவில் பிறந்தார். அவர் ஆஸ்திரேலிய திரைப்படம், தொலைக்காட்சி மற்றும் வானொலி பள்ளியில் பட்டம் பெற்றார், அங்கு அவர் மிகவும் நம்பிக்கைக்குரிய மாணவருக்கான தெற்கு நட்சத்திர விருதைப் பெற்றார்.

## திரைப்படம்

## குறும்படங்கள்

## தொலைக்காட்சி

## மேற்கோள்கள்

## வெளி இணைப்புகள்
*Cate Shortland's Agent
*
*Shortland, Cate (1968–) in *The Encyclopedia of Women and Leadership in Twentieth-Century Australia*

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் திரைப்பட இயக்குநர்கள்
பகுப்பு:ஆஸ்திரேலியத் திரைக்கதை எழுத்தாளர்கள்
பகுப்பு:தொலைக்காட்சி இயக்குநர்கள்
பகுப்பு:ஆத்திரேலிய யூதர்கள்
எரிக் பியர்சன்

**எரிக் பியர்சன்** () (பிறப்பு: திசம்பர் 14, 1984) என்பவர் அமெரிக்க நாட்டு திரைக்கதை ஆசிரியர் ஆவார். இவர் மார்வெல் சிடுடியோ நிறுவனத்துடன் இணைந்து அவர்களின் குறும்பட மார்வெல் ஒன்-சாட்சு தொடர் திரைப்படங்களுக்காக திரைக்கதை எழுதியுள்ளார், மற்றும் தோர்: ரக்னராக் (2017), பிளாக் விடோவ் (2021) மற்றும் காட்சில்லா விசு. காங் (2021) ஆகிய திரைப்படங்களுக்கு திரைக்கதை எழுத்தாளராகவும் பணியாற்றியுள்ளார்.

இவர் நியூயார்க்கு பல்கலைக்கழகத்தின் இடிசு சுகூல் ஆப் ஆற்சில் திரைக்கதை பிரிவில் படித்தார். 2010 இல் மார்வெல் சிடுடியோவின் திரைக்கதை திட்டத்தில் சேர்ந்தார்.

## மேற்கோள்கள்

## வெளி இணைப்புகள்
* 

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைக்கதை எழுத்தாளர்கள்
இலங்கையில் பாலின பாத்திரங்கள்

**பாலினங்களின் பாத்திரங்கள் (Gender roles in Sri Lanka)** குறித்து இலங்கையில் உள்ள அனைத்து இனத்தவர்களும் பல வேறுபாடுகளைக் கொண்டுள்ளனர். சிறிமாவோ பண்டாரநாயக்கா   என்ற பெண் தலைவரை தேர்ந்தெடுத்த உலகின் முதல் நாடு இலங்கையாகும். பண்டாரநாயக்காவின் கணவரும் முந்தைய இலங்கையின் அதிவருமான எஸ். டபிள்யூ. ஆர். டி பண்டாரநாயக்கா ஒரு உளவாளியால் கொலை செய்யப்பட்ட பின்னர் 1960 ல் நடந்த தேர்தலில் சிறிமாவோ பண்டாரநாயக்கா வெற்றி பெற்றார்.

பாலின சமத்துவ குறியீடுகளைப் பார்க்கும்போது இலங்கை ஒப்பீட்டளவில் சிறந்து விளங்குகிறது என்றாலும், இலங்கையில் பாலின சமத்துவமின்மை தொடர்பான பல அடிப்படை சிக்கல்கள் இன்னும் உள்ளன.

**இலங்கையில்** பல **பெண்கள்** வேலை செய்யத் தேர்வு செய்கிறார்கள். சிலர் வீட்டில் வேலை செய்வதையும் குழந்தைகளைப் பராமரிப்பதையும் தேர்வு செய்கிறார்கள். விவசாயத்தை நம்பியுள்ள குடும்பங்களில், பெண்கள் களையெடுக்கும் பொறுப்பில் உள்ளனர். மேலும் அறுவடைக்கு உதவுகிறார்கள். ஏழைக் குடும்பங்களில், பெண்கள் உயர் வர்க்க நபர்களுக்கும் முழுநேர வேலையைச் செய்கிறார்கள். மேலும், மனிதனின் பங்கு தனது குடும்பத்தை, தனது தொழிலைக் கவனிப்பதன் மூலம் பொருள் ஆதரவை வழங்குவதாகக் கருதப்படுகிறது.

படிநிலையின் மையத்தில் குழந்தைகள் உள்ளனர், அவர்கள் சுதந்திரமாக கலந்து இரு பாலினத்தவர்களிடமிருந்தும் மிகுந்த பாசத்தைப் பெறுகிறார்கள். நடுத்தர மற்றும் உயர் வருமானம் கொண்ட வகுப்பினரிடையே, குழந்தைகளின் கல்வி அவர்களின் இருபதுகளின் ஆரம்பத்தில் நிறுத்தப்படுகிறது. மேலும் பெண்கள் ஆண்களுடன் கலந்து வேலை செய்யலாம் அல்லது கடந்த காலங்களில் ஆண்களுக்காக ஒதுக்கப்பட்ட வேலைகளை எடுத்துக் கொள்ளலாம். குறைந்த வருமானம் கொண்ட குழந்தைகளுக்கு, அவர்கள் சிறு வயதில் வேலைக்குச் செல்கின்றனர்.

## பாலின சமத்துவமின்மை
பிராந்தியத்தில் உள்ள மற்ற நாடுகளுடன் ஒப்பிடுகையில், இலங்கை பல பாலின சமத்துவ குறியீடுகளில் சிறந்த இடத்தில் உள்ளது. இருப்பினும், இந்த குறியீடுகளின் செல்லுபடியை கேள்விக்குள்ளாக்கும் சில ஆதாரங்களும் உள்ளன. மேலும், உலகளவில், பாலின சமத்துவ குறியீடுகளில் இலங்கை ஒப்பீட்டளவில் குறைவாக உள்ளது. ஒட்டுமொத்தமாக, சமூக வரலாற்றின் இந்த முறை பெண்களை குறைத்து மதிப்பிடும் ஒரு சுழற்சியை உருவாக்குகிறது. இது சுகாதாரப் பாதுகாப்பு மற்றும் பள்ளிப்படிப்புக்கு இரண்டாம் நிலை அணுகலை மட்டுமே வழங்குகிறது. இதனால் உயர் மட்ட வேலைகள் அல்லது பயிற்சியினைப் பெறுவதற்கான வாய்ப்புகள் குறைவாகவே இருக்கிறது. முனைவர் எலைன் எனார்சன் மேற்கொண்ட ஆய்வில், இந்த சுழற்சி அரசியலில் குறைவான பங்கேற்பு மற்றும் சமூக உரிமைகள் போன்றப் பிரச்சினையை மோசமாக்குகிறது.

## மேலும் படிக்க
* 

## குறிப்புகள்

## வெளி இணைப்புகள்
=
*පශ්චාද් වෛදික යුගයේ කාන්තාව 

பகுப்பு:இலங்கைப் பண்பாடு
யுவான் ஆட்சியில் திபெத்

**மங்கோலியாவின் யுவான் வம்ச ஆட்சியில் திபெத்** (**Tibet under Yuan rule**) மங்கோலியப் பேரரசின்  யுவான் வம்ச ஆட்சியின் கீழ் திபெத் 1354 முதல் 1270 முடிய 84 ஆண்டுகள் இருந்த காலத்தைக் குறிக்கிறது.  இக்காலத்தில் திபெத்திய பௌத்த விவகாரங்களை நிர்வகிக்க யுவான் வம்ச பேரரசரால் ஒரு உயர்மட்டக் குழு  அமைக்கப்பட்டது. இதனால் திபெத்திய பௌத்தத்தின் சாக்கியத் தத்துவப்பள்ளியின் குருமார்களான லாமாக்களின் செல்வாக்கு அதிகரித்தது.

## கிளர்ச்சிகள்
1290-இல் ஏற்பட்ட திபெத்திய கிளர்ச்சிகளை அடக்க குப்லாய் கானின் பேரன் தேமூர்-புக்வா எடுத்த நடவடிக்கைகளின் போது, திரிக்குன் மடாலயத்தை கொளுத்தி 10,000 திபெத்திய கிளர்ச்சியாளர்களை கொன்றார்.

## யுவான் வம்சத்தின் வீழ்ச்சி
சீனா மாகாணங்களின் எழுச்சியால்  1346 - 1354-க்கு இடைப்பட்ட காலத்தில் யுவான் அரசமரபு வீழ்ச்சியடையத் துவங்கியது. இதனால் திபெத்தில் மங்கோலியர்களின் யுவான் வம்ச ஆட்சி 1358-இல் முடிவிற்கு வந்தது. இதனால் திபெத்தில் சாக்கிய பௌத்தப் பிரிவினரின் மேலாதிக்கம் ஒழிந்து, கையு பௌத்தப் பிரிவினர்களின் கை ஓங்கியது. 

### தன்னாட்சியுடன் திபெத்
பின்னர் 1720-இல் சீனாவின் குயிங் வம்சம் திபெத்தை கைப்பற்றும் வரை, கையு பௌத்தப் பிரிவினர் திபெத்தை தன்னாட்சியுடன் 362 ஆண்டுகள் தன்னாட்சியுடன் ஆண்டனர்.
## இதனையும் காண்க
*திபெத்தியப் பேரரசு
*குயிங் ஆட்சியில் திபெத்
*நேபாள திபெத்தியப் போர் – (ஏப்ரல் 1855 - மார்ச் 1856)
*திபெத் மீதான பிரித்தானியப் படையெடுப்பு – 1904 
*லாசா உடன்படிக்கை - 7 செப்டம்பர் 1904
*திபெத் மீதான சீனாவின் படையெடுப்பு (1910)
*திபெத் (1912–1951)
*திபெத்தை சீன மக்கள் குடியரசுடன் இணைத்தல் - 1951
* 1959 திபெத்தியக் கிளர்ச்சி
*திபெத் தன்னாட்சிப் பகுதி - 1965 முதல்  சீனாவின்  கீழ்
* திபெத்தியர்களின் மைய நிர்வாகம்
* தலாய் லாமா டென்சின் கியாட்சோ

## அடிக்குறிப்புகள்

## ஆதார நூற்பட்டியல்

* Laird, Thomas. *The Story of Tibet: Conversations with the Dalai Lama* (2006) Grove Press. 
* Petech, Luciano, *Central Tibet and the Mongols: the Yüan-Sa-skya period of Tibetan history* (1990) Istituto Italiano per il Medio ed Estremo Oriente. , , 
* Rossabi, Morris. *China Among Equals: The Middle Kingdom and Its Neighbors, 10th-14th Centuries* (1983) Univ. of California Press. 
* Rossabi, Morris. *Khubilai Khan: His Life and Times* (1989) Univ. of California Press. 
* Smith, Warren W., Jr. *Tibetan Nation: A History Of Tibetan Nationalism And Sino-Tibetan Relations* (1997) Westview Press. 

பகுப்பு:திபெத்திய வரலாறு
பம்பாய் ஞானம்

**பம்பாய் ஞானம்** *(Bombay Gnanam)*  எல்லோராலும்  நன்கு அறியப்பட்ட  ஒரு நடிகையாவார். மேடை நாடகம், தொலைக்காட்சி, திரைப்படங்கள் என அனைத்து கலை வடிவங்களிலும் இவர் நடித்துள்ளார். ஞானம் பாலசுப்பிரமணியன் என்ற பெயராலும் இவர் அறியப்படுகிறார். 1989 ஆம் ஆண்டு மகாலட்சுமி பெண்கள் நாடகக் குழுமத்தை தொடங்கி  ஒரு மேடை நாடகக் கலைஞராக தனது நடிப்பு வாழ்க்கையை இவர் தொடங்கினார்

## வாழ்க்கைப் பயணம்
சுமார் இருபதுக்கும் மேற்பட்ட தமிழ்த் தொலைக்காட்சி தொடர்களில் ஞானம்  நடித்துள்ளார். அவற்றில்  பிரேமி, கோலங்கள் மற்றும் சிதம்பர இரகசியம்  உள்ளிட்ட தொடர்கள் சிலவாகும்  ஞானத்திற்கு தமிழக அரசின் கலைமாமணி விருது 2005 ஆம் ஆண்டில் வழங்கப்பட்டது.

## திரைப்படங்கள்
ஞானம் நடித்த சில தமிழ்த் திரைப்படங்கள் பின்வருமாறு:
 
* *[[ஆஹா (திரைப்படம்)|ஆகா]]*
* *[[ஏய் நீ ரொம்ப அழகாய் இருக்கே]]*
* *[[நள தமயந்தி (2003 திரைப்படம்)|நள தமயந்தி]]*
* *[[ஒரு நாள் ஒரு கனவு]]*
* *[[வெயில் (திரைப்படம்)|வெயில்]]*
*அழகிய தமிழ்மகன்
* *[[ஜிகர்தண்டா (திரைப்படம்)|ஜிகர்தண்டா]]*

## மேற்கோள்கள்

பகுப்பு:வாழும் மக்கள்
பகுப்பு:தமிழ் நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கலைமாமணி விருது பெற்றவர்கள்
ரேவதி சங்கரன்

**ரேவதி சங்கரன்** (*Revathi Sankaran*) என்பவர் தமிழ் தொலைக்காட்சியில் பிரபலமானவர் ஆவார். மற்றும் இவர் ஒரு திரைப்பட நடிகையுமாவார். உரையாற்றுதல், பாடுதல், பாவனைகளை வெளிப்படுத்தி நடித்தல், சில சமயங்களில் நடன முத்திரைகளை அபிநயித்தல் போன்ற கலைவடிவங்களில் வல்லுனாராகத் திகழ்ந்த இவர்    அரிகதா கலாட்சேபம் என்ற பெயரில் திருமாலின் அவதாரக் கதைகளை கூறும் கலைப்பணியில் ஈட்டுபட்டார்

## தொழில்
ரேவதிக்கு தமிழக அரசின் கலைமாமணி விருது 2010 ஆம் ஆண்டில் வழங்கப்பட்டது.

## தொலைக்காட்சி
ரேவதி நடித்த தொலைக்காட்சி தொடர்கள் பின்வருமாறு:     
*அண்ணி
*கையளவு நேசம் தொடரில் மோகனாவாக
*மங்கையர் சாய்சு,  சன் தொலைக்காட்சி 
*அல்லி தர்பார்
*சன்னல் - அம்மாவுக்கு இரண்டுல ராகு
*சன்னல் – அடுத்த வீட்டு கவிதைகள்            
*பாட்டி வைத்தியம் விசய் தொலைக்காட்சி
*கல்யாணப்பரிசு

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:கலைமாமணி விருது பெற்றவர்கள்
பகுப்பு:தமிழ்த் தொலைக்காட்சி நடிகைகள்‎
டேவிட் ஜோ. சுவாட்ர்ஸ் (அமெரிக்க எழுத்தாளர்)

**டேவிட்  ஜோ. சுவார்ட்ஸ்**, (மார்ச் 23, 1927 - டிசம்பர் 6, 1987) என்பவர் ஓர் அமெரிக்க எழுத்தாளரரும் பயிற்சியாளருமாவார். 1959 இல் **தி மேஜிக் ஆஃப் திங்கிங் பிக்** என்ற புத்தகத்தை எழுதியதின் மூலம் பரவலாக அறியப்படுகிறார்.

ஜார்ஜியா மாநிலப் பல்கலைக்கழகத்தில் சந்தைப்படுத்துதல் பேராசிரியராகவும், துறைத் தலைவராகவும் நுகர்வோர் நிதித் தலைவராகவும் பணியாற்றினார்.

## வாழ்க்கை வரலாறு
சுவார்ட்ஸ் மார்ச் 23, 1927 அமெரிக்காவில் பிறந்தார்.

## மேஜிக் ஆஃ திங்கிங் பிக்
**தி மேஜிக் ஆஃப் திங்கிங் பிக்** என்ற புத்தகம்  முதலில் 1959 இல் வெளியிடப்பட்டது.

## பிற வெளியீடுகள்
*தி மேஜிக் ஆஃப் கெட்டிங் வாட் யூ வாண்ட்

## குறிப்புகள்

பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:1987 இறப்புகள்
பகுப்பு:1927 பிறப்புகள்
ராணி பாத்தியானி

thumb|மாதா ராணி பாத்தியானி சா
**ராணி பாத்தியானி சா** ஒரு இந்து பெண் தெய்வம் ஆவார். மேற்கு ராஜஸ்தான், இந்தியா மற்றும் கிப்ரோ, பாகிஸ்தான் நாட்டின் காஷ்மோர் சிந்து பகுதியில் வசிக்கும் மக்களால் இந்த பெண் தெய்வம் வணங்கப்பட்டு வருகிறார்.

## வழிபாடு
ராணி பாத்தியானி தெய்வத்தின் பிரதான கோயில் ராஜஸ்தான் மாநிலத்தில் உள்ள  பார்மர் மாவட்டத்தின்  ஜசோல் மற்றும் ஜோதிகாஸ் ஜெய்சால்மர் (மஜிசாவின்  பிறப்பிடமாக)  இங்கு அவர் *புவாசா*  என்ற பெயரில் அழைக்கப்படுகிறார்.  அவர் குறிப்பாக பார்து ராஜபுத்திர வம்சத்தின் வழி வந்த  தோலி  சமூக மக்களால் வணங்கப்பட்டு வருகிறார்.  தோலி (பாடகர்) சமூகத்தைச் சேர்ந்த பெண்கள் அவரது நினைவாக கூமர் பாடல்களைப் பாடுகிறார்கள் , அங்கு அவர் ஜெய்சால்மரின் இளவரசி என்று புகழப்படுகிறார். தெய்வம் தனது முதல் தரிசனத்தை ஒரு தோலி சமூகத்தைச் சேர்ந்த நாருக்க கொடுத்ததாகக் கூறப்படுகிறது. தெய்வம் *மஜீசா* (தாய்) என்றும் அழைக்கப்படுகிறது, மேலும் அவரது நினைவாக துதிப் பாடல்கள் பார்து இனத்தைச் சேர்ந்த மக்களால் பாடப்படுகின்றன.

### புனிதக் கோவில்
இராஜஸ்தானில் அமைந்துள்ள மாதா ராணி பாத்தியானி கோவில் அப்பகுதியின் புகழ்வாய்ந்த உள்ளூர் தெய்வமாக வழிபடப்பட்டு வருகிறார். அங்கு புதிதாக கட்டப்பட்ட கோயில் ஜெய்சால்மர் கல்லால் நிர்மானிக்கப் பட்டள்ளது. இது கட்டிடக்கலைக்கு சிறந்த எடுத்துக்காட்டாக விளங்குகிறது. பாலோத்ரா மற்றும் நகோடா இடையேயான ஒரு கிராமமான ஜசோலில் இந்தக் கோயில் அமைந்துள்ளது.போலோத்ரா ரயில் நிலையத்திலிருந்து தானி, மற்றும் மகிழுந்துகள் மூலம் இக்கோவிக்குச் செல்லலாம்.

## வரலாறு
ராணி பாத்தியானியின் மகன் ஸ்வரூப் . ஒரு சிறிய இராச்சியமான ஜோகிதாஸ் ஜெய்சால்மர் மாவட்டத்தைச் சேர்ந்த ராஜபுத்திர இளவரசியான  அவர் *பாத்தியானி* என்று அழைக்கப்பட்டார். அவரின் தந்தை ஜோக்ராஜ்சிங்ஜி பதி ராஜபுத்திர குலத்தைச் சேர்ந்தவர் என்பதால் அவர் . ரத்தோர் இளவரசர் (ஜசோல்) கல்யாண் சிங்கை மணந்ததாகப் புராணங்களின் பல்வேறு கதைகள் உள்ளன. இந்த திருமணம் அவரது மரணத்திற்கு வழிவகுப்பதாக அமைந்தது. ஒரு பதிப்பில், கல்யாண் சிங்கின் பொறாமை கொண்ட முதல் மனைவி தேவ்ரி என்பவள் பாத்தியானியின் மகன் லால் சிங்குக்கு விஷம் கொடுத்ததாகவும் மற்றொரு பதிப்பில்  அவரது கணவர் போரில் கொல்லப்பட்டார் என்ற செய்தி தன்னை அடைந்தது, இருப்பினும் உண்மையில் அவரது மைத்துனர் சவாய் சிங் இறந்திருக்க அவளை விடுவித்து இரண்டாவது மனைவியை அடைவதற்காக கணவரே இந்த வதந்தியை பரப்பினார். இருப்பினும் தனது கணவர் உயிருடன் இருப்பதாக தெரிய வந்தது என்றாலும், இறந்த தனது மைத்துனரின் ஈமச்சடங்கு சிதையில் குதித்து அப்போது நிலவி வந்த  சதி  உடன் கட்டை ஏறுதல் வழக்கத்தை பின்பற்றி மரணத்தை தழுவினார்..  பாட்டியானியின் மரணம் காரணமாக கல்யாண் சிங்கின் குடும்பத்தினருக்கு ஏற்பட்ட சிக்கலால் அவரது ஆவியை சமாதானப்படுத்தும் விதமாக ஜசோலில் அவருக்காக ஒரு சன்னதி அர்ப்பணிக்கப்பட்டது; அதன்பிறகு அார் ஒரு புனிதப் பெண் தெய்வமாக  மாறியதாகக் கூறப்படுகிறது.

2020 ஆம் ஆண்டில், பாகிஸ்தானின் தார்பர்கர் மாவட்டத்தில் ராணி பாத்தியானிக்கு அர்ப்பணிக்கப்பட்ட ஒரு இந்து கோயில் சில சமூக விரோதிகளால் அழிக்கப்பட்டது.  மேலும் அவர்கள் ராணி பாத்தியானியின் சிலையை சூறையாடி புனித நூல்களுக்கு தீ வைத்தனர்.

## மேற்கோள்கள்

பகுப்பு:இந்துக் கடவுள்கள்
பகுப்பு:இந்து பெண் தெய்வங்கள்
பகுப்பு:உடன்கட்டை ஏறியவர்கள்
நஞ்சியம்மா

** நஞ்சியம்மாள் ** (*Nanjiyamma*) அய்யப்பனும் கோஷியும் என்ற மலையாளத் திரைப்படத்தின் தலைப்புப் பாடலைப் பாடி பார்வையாளர்களின் இதயங்களை வென்ற பழங்குடி கலைஞர் ஆவார். திரையரக்குகளில் படம் திரையிடப்படுவதற்கு முன்பே தலைப்பு பாடலால் பாடகி நஞ்சியாம்மாளும் பிரபலமடைந்தனர். யூடியூப்பில் வெளியான பாடல் ஒரு மாதத்தில் 1 கோடிக்கு மேற்பட்ட மக்களால் காணப்பட்டது. இந்தப் பாடலை நஞ்சியம்மாள் அவர்களே எழுதியுள்ளார். *ஜாக்ஸ் பெஜாய்* இசையமைத்தார்.

## விருதுகள்
*அய்யப்பனும் கோஷியும்* திரைப்படத்தின் "கலக்காத" பாடலுக்காக இந்தியாவின் 68வது தேசிய திரைப்பட விருதுகளில் சிறந்த பெண் பின்னணிப் பாடகிக்கான தேசிய திரைப்பட விருது நஞ்சியம்மாளுக்கு வழங்கப்பட்டது. இவர் 2020 ஆம் ஆண்டில் கேரள மாநில திரைப்பட விருது நிகழ்ச்சியில்ன் சிறப்பு ஜூரி விருதைப் பெற்றார்.,.

## கலைவாழ்வு

இவரை ஆசாத் கலாசங்கத்தில் முக்கிய பாடகர் ஆசாத், அட்டப்பாடியை சார்ந்த பழனிசாமி ஆகியோர் வழி நடத்துகின்றனர். பழனிசாமி இப்படத்தில் திரைப்படத்தில் சுங்கவரித்துறை அதிகாரியாக நடித்திருக்கிறார். நஞ்சியம்மாள் இயல்பாகவே பாடலை நேசிக்கக்கூடியவர், விவசாயம், கால்நடைகளை மேய்த்தல் போன்ற இயல்பான பணிகளை அம்மலைப்பகுதிகளில் இன்னும் நடத்திவருகிறார். நஞ்சியம்மாள் பாரம்பரியமாக மனதில் இருப்பவற்றை மடைதிறந்த வெள்ளம்போல் பாடக்கூடிய திறன் கைவரப்பெற்றவர். தனது முதல் பாடலை *அகுடு நாயக* (மாத்ரு மொழி) என்னும் ஆவணப்படத்தில் பாடினார். இந்த ஆவணப்படத்தை சிந்து சாஜன் (Sindhu Sajan) என்னும் பெண் இயக்குநர் இயக்கியிருந்தார். 2015 ஆம் ஆண்டிற்கான  கேரள அரசின் சிறந்த ஒளிப்பதிவாளருக்கான விருதை இந்த ஆவணப்படம் பெற்றது குறிப்பிடத்தக்கது., , கேரள அரசின்  வாழ்வாதரத்திட்டத்தின் பரப்புரைப் பாடலை நஞ்சியம்மாள்  இருள மொழியில் பாடினார். வரலாற்றில் முதன்முறையாக ஒரு மலையாளப் பாடல் இருளர் மொழியில் மொழிமாற்றம் செய்யப்பட்டது அப்போதுதான்., ,.

## தனிப்பட்ட வாழ்க்கை
இருளர் சமூகத்தைச் சேர்ந்த இவர் கேரள மாநிலத்தில் பாலக்காடு மாவட்டத்தின் அட்டப்பாடியிலுள்ள நக்குபதி பழங்குடி கிராமத்தில் வசிக்கிறார்.

## இசைத்தொகுப்பு

## திரைப்படவியல்

## தொலைக்காட்சி

## மேற்கோள்கள்

பகுப்பு:வாழும் மக்கள்
பகுப்பு:1960 பிறப்புகள்
பகுப்பு:இந்தியத் திரைப்படப் பாடகர்கள்
பகுப்பு:திரைப்படப் பாடகர்கள்
பழனிசாமி அட்டப்பாடி

**பழனிசாமி**, இருளர் பழங்குடியினரின் இருளர் நடனத்தில் மாஸ்டர். மேலும் கலைஞர்களில் ஒருவராகவும், மலையாளத் திரைப்படத் துறையில் ஒரு நடிகராகவும் இயங்கிவருகிறார் ,. அவர் கேரள பழங்குடி சமூகத்தின் இருள நடனத்தை நிகழ்த்தும் அட்டப்பாடியின் முக்கியக் குழுவான ஆசாத் கலா சங்கத்தின் தலைவராக உள்ளார் ,,.இந்தக் குழு உறுப்பினர்களில் ஒருவரான நஞ்சியம்மா, அய்யப்பனும் கோசியும் என்ற மலையாளத் திரைப்படத்தில் பாடிய  'கலக்கத்தா' பாடல் பல லட்சம் மக்களை சென்று சேர்ந்து பிரபலமானது .

## விருதுகளும் அங்கீகாரங்களும்
பழனிசாமி ஒரு புகழ்பெற்ற இருள நடனக் கலைஞர் . 2012 ஆம் ஆண்டு வயநாட்டின் வள்ளியூர்க்காவு மானந்தவாடியில் நடைபெற்ற தேசிய பழங்குடியினர் விழாவில் கேரள மாநிலத்தில் பின்தங்கிய சமூகங்களின் நலத்துறை அமைச்சர் பி.கே.ஜெயலட்சுமி விருது பெற்றார் ,.2015 ஆம் ஆண்டு கேரள நாட்டுப்புற அகாடமியால் இளம் பிரதிபா என்னும் நாட்டுப்புறக்கலைஞர்களுக்கான சிறப்பு விருதைப் பெற்றார்.கேரள வனத் துறையில்  அலுவராகப் பணியாற்றும் பழனிசுவாமி 2018 ஆம் ஆண்டில் சிறந்த சேவைக்காக கேரள முதலமைச்சரின் சிறப்பு விருதையும் பெற்றிருக்கிறார். மும்பை, டெல்லி போன்ற இந்தியாவின் 
பல்வேறு பெரிய நகரங்களில் ஆசாத் கலா சங்கம் தனது இருள நடனத்தை தொடர்ச்சியாக நிகழ்த்தி வருகிறது .

## திரைப்படங்கள்

## தனிப்பட்ட வாழ்க்கை
இருளர் சமூகத்தைச் சேர்ந்தவர் அவர் கேரள மாநிலத்தில் பாலக்காடு மாவட்டத்தின் அட்டப்பாடியில் உள்ள சொரியன்னூர் பழங்குடி கிராமத்தில் வசிக்கிறார். மனைவியின் பெயர்  ஷோபா.  அனு பிரசோபினி என்னும் பெண் குழந்தையும் ஆதித்யன் என்னும் ஆண்குழந்தையும்  உள்ளனர். கேரள வனத்துறையின் மண்ணார்க்காடு கோட்டத்தில் அலுவலராகப் பணியாற்றுகிறார்.

## மேற்கோள்கள்

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:மலையாளத் திரைப்பட நடிகர்கள்
பகுப்பு:ஊர்ப் பெயரால் அறியப்படும் மக்கள்